- Det er ligesom at være til eksamen, hvor jeg bare venter på at få karakteren, siger Daniel Nyboe Andersen til TV2/Nord. Han ved endnu ikke om det er ham, der i den kommende periode kan kalde sig radikalt folketingsmedlem. - Jeg har set nogle af kollegernes flotte stemmetal, men ikke mine egne endnu, siger han. Uanset resultatet for Daniel Nyboe Andersen, er det børnene der står i højsædet i aften. - Jeg har lovet børnene, at vi skal i Zoo og lægge dyrene i seng, siger han.

Opsummering:
Det Radikale Venstre fik et forrygende valg. Det kan betyde at Daniel Nyboe Andersen for første gang skal i Folketinget. Han venter blot på karakteren.